Pagina i 



Diabierna 21 December 2018 


E malt; pren 5 a@arubag 0 vernment.aw Tel: 528-4900 



Transparente 



Gobierno Di Aruba 


C u e reforma f 
UUever-C roes 
cambio husto pa 
di pais Aruba. h 

b i e n e s t a r 


c a 


G a b i n e t 

i e r 


o g r a e 

c i u 

c 

1 a d o n o n 

a s 

P 

r o g r e s o 

p a 

tur. 


y 

































































Discurso di fin di ara di Prome Minister Evelyn Wever-Croes 

ANA 2018 TA YEGANDO SU FINAL Y NOS POR 
MIRA ATRAS RIBA UN ANA CU TABATA TIN HOPI 


DESAFIO PERO TAMBE HOPI LOGRO 


Aha a habri cu nos atendiendo 
retonan grandi i 

Un deficit financiero di casi 175 
miyon florin mas di loke ley fa 
permiti; 

E crisis migratorio di Venezuela; 
Un crisis social enorme cu a 
manifesta su mes cobrando 
bida di dos mucha inocente na 
november aha pasa, dos dama 
e ana aki y mas di 100 victima 
di violencia domestico pa loke ta 
2018; 

E Reto di falta di confiansa di 
ciudadanonan di nos pais den 
nan propio gobierno; Falta di 
confiansa di institutonan di 
supervision locai y internacional 
den Aruba; 

Falta di confiansa di paisnan 
den region y Hulanda den nos 
Gobierno di Aruba. 

Ta den e lamanan bruto aki di 
e situacion real di nos pais nos 
a tora manga y cuminsa traha 
enfrentando cada reto cu Irabao 
duro y optimisme 
Nos a propone nos mes pa 
pone e ser humano central y e 
decisionnan di Gobierno tabata 
concentra hustamente riba e 
faefor imporfante aki. Esaki 
tabata e unico forma pa nos 
gana e confiansa bek di nos 
comunidad. 

SOCIAL 

Nos a cuminsa cu atende e 
problemanan social na forma 
habri, structura pa logra mas 
efeetividad. Nos a yama tur 
esnan cu ta labora den e sector 
social hunto, y asina nan a traha 
e Crisis Plan Social Gobierno di 
su banda a percura pa crea un 
fondo di emergencia di 34 miyon 


florin pa sostene e esfuersonan di 
e Crisis Plan Social y Parlamento 
reci ente mente a aproba esaki 
unanimamente. E echo aki 
a demostra unidad y sosten 
completo di nos Parlamento pa 
bringa problemanan social hunto. 
Den e lucha aki Parlamento a 
demostra cu no tin color politico, 
den e lucha aki e ser humano 
ta central, especialmente esnan 
mas vulnerabie, nos muehanan 
y nos hende muheman, E fondo 
di 34 miyon florin 3o wordo 
reparti pa cubri un periodo di dos 
aha y lo percura pa paga mas 
trahado social, mas ekipo pa 
nan traha cu n J e y mas subsidio 
pa fundacionnan. Sinembargo, 
piaea so lo no soluciona e 
problemanan, pero sin placa, nos 
no por combati e problema mes, 

INFRASTRUCTURA 

Poniendo e ser humano central, 
ta nos anhelo pa percura pa 
cada famia yega na su propio 
cas. Esaki a wordo concretisa cu 
otorgamenfo di casi 800 tereno 
na famianan cu tabata tin como 
20 aha of menos ta warda riba 
un tereno. Ago cu no a pasa den 
ultimo ahanan, Awor nan tin e 
oportunidad di logra nan sone di 
construi nan propio cas. 

E aha nos dilanti lo toca turn o di 
esnan cu fin 5 aha ta wardando 
pa nan tereno. Y asina poco 
poco pero sigur nos lo aiivia e 
presion cu tin pa ciudadanonan 
yega na nan propio cas. Aparte di 
esaki den 2019 lo destina fondo 
di infrastructura pa reparacion 
y mantencion di caretera den 
barionan, cu awor ainda ta den 
hopi mai estado, 


ENSENANSA 

Riba tereno di ensehansa a 

yega na varios acuerdo di 

cooperacion. Un acuerdo a 

wordo firma cu e Minister di 

Educacion di Hulanda pa e fondo 
di estimulo pa nos studiantenan 
studia den region. E acuerdo ta 
permiti financiamento externo pa 
diferente proyeeto. Banda di esey 
a firma e acuerdo di cooperacion 
tocante Papiamento cu colega 
Minister di Corsow, cu ta permiti 
uzo gratuito di materiainan 
desaroya na Papiamento Pa 
2019 nos lo cuminsa cu e Plan 
Educacion Naciona! of Nationaal 
Gnderwijsplan cu lo termina na 
2030 y cu ta sineronisa cu SDGs 
-Metanan Social Sostenibel, 
sugeri pa Nacionnan UnL Den 
2019 lo cuminsa e reconstruccion 
y construccion di Smart Schools' 
incluyendo inauguracion di JFK 
center, y e fan anhela scol di 
Mavo y Havo na Noord. 

SALUD 

Riba tereno di cuido di salud 
a cuminsa atende cu e falta 
di docter y specialista, y e 
reconocemento di diplomanan di 
nos mediconan cu a studia den 
regio. Esaki pa mehora e servicio 
na e pacient, poniendo e ser 
humano central. E problemanan 
di salud mental lo wordo atendi 
pa un ekipo ambulante cu ta 
atende cada caso mescra, E 
mehoracion di calidad di cuido di 
salud lo sigui haya atencion, y lo 
concentra mas riba prevencion. 
AGRICULTURA 

E aha aki e fundeshi a wordo 
poni pa had agricultura un pilar 
economico, y den 2019 esaki lo 
materialisa. Agricultornan locai 


ta den deliberacion cu Gobierno 
pa haya sosten y asistencla cu 
nan plantacionnan y a traves di 
metodonan Innovativo lo stimuta 
mas agricultura, tambe na 
scoinan y pa nos hobennan. 

SIGURIDAD 

Nos enfoke den 2018 pa haci 
Aruba mas sigur a cuminsa duna 
su frutanan; den 2018 tabata tin 
menos caso di atraco y crimen 
reglstra cu ahanan anterior. E 
proceso pa Aruba haya su propio 
helicoptery radar lo wordo finalisa 
den 2019. Departamentonan cu 
ta encarga cu mantene orden y 
siguridad a haya mas ekipo pa 
por eherce nan trabou Esaki lo 
permiti nan mantene nos isla y 
nos costanan mas sigur. 

FtNANSAS 

Nos a prepara un memorandum 
financiero economico cu ta stipula 
un caminda con pa saca Aruba 
for di e problemanan financiero. 
A base di e memorandum aki 
a presenta un presupuesto pa 
2019 den cual ta baha e deficit di 
149 Miyon florin den 2018 pa 25 
miyon florin den 2019 y pa 2020 
ta premira un surplus pa prome 
biaha den hopi tempo, 

Cu e anuncio di introduccion di e 
prome fase di e reforma fiscal den 
2019 en adelante, ciudadanonan 
ta sinti alivio. Pasobra entrante 
1 di januari 2019 e ta nfa nan 
di i nkomste nbel asting y 

loonbelasting lo baha. y 30 mil 
hende lo no paga e belasting 
mas, y 25 mil hende lo paga 
menos belasting. 

E tarifa grondbelasing tambe 
ta cambia, 12 mit hende lo no 
paga e belasting mas, mientras 
cu 16 mil hende lo paga menos 
grondbeiasting. 

Lo introduci un aumento di 
impuesto riba sigaria y alcohol, 
mirando e problemanan y 
gastonan extra cu consumo di e 
substancianan aki ta trece cu ne 
pa nos comunidad. Cu e reforma 
fiscal nos ta duna bo mas pJaca 
den bo man fin di luna pa asina 
abo dicidi kico pa haci cu n’e. 
Si bo uze pa sigaria of alcohol, 
bo ta paga poco mas na caha 
di Gobierno, Si bo no uze na 
substancianan aki* bo tin mas 
placa den bo man. Den 2019 to 
sigui cu e siguiente fasenan di 
reforma fiscal pa asina modernisa 
nos sistema fiscal y haci e uno 
mas husto* simpel y eficiente. 
Aparte di e alivio cu e reforma 
fiscal lo trece cu n’e, den 2019 
lo concentra riba e desaroyo 
economico den aigun sector 
prometedor pa crea cupo di 
empleo y desaroyo economico. 

INTEGRIDAD, ENERGIA, 
INNOVACION 

Un di e otro retonan cu a 
haya prioridad urgente di nos 
Gobierno ta integridad, Den 
2018 e fundeshi a wordo poni 
di e Bureau Integriteit Aruba, 
e prome paso pa estabiece 
integridad realmente riba agenda 
di Gobierno. Despues di aigun 
escandalo bergonsoso den cual 
hasta ex ministernan a participa* 
awor ta momento pa henter 
Aruba bisa NO na corupcion. 
Den 2019 lo finalisa e diferente 
leynan di integridad, y io pone 
integridad mas halto riba agenda 


di companianan estatal na Aruba. 

Pa loke ta energia* Gobierno 
di Aruba ta re-caiibrando su 
Maneho. Den 2019 lo defini 
e vision di nobo* hunto cu 
stakeholders. Nos lo discuti con 
por garantisa energia confiable, 
pues cu coriente no ta bay 
cada rato mas y pa e bira mas 
accessible y pagable pa tur 
hende; sostenible y duradero 
tambe. 

tnnovacion a wordo poni haito 
riba agenda den 2018. Nos a 
pone e Mobile Makerspace riba 
caminda. E Mob-B bus ta bishita 
Centronan di Traf Merdia y ta 
hiba tecnologia mas cerca di 
e muchanan. E Makerspace 
permanente a habri tambe na 
Biblioteca. 

Nos a cuminsa cu e procedura 
pa introduci e-Government na un 
forma s truet ural. 

Pone e ser humano central 
kiermen cu proceduranan den 
Gobierno mester ta dirigi riba e 
ser humano. Information mester 
ta accesible na punta di bo dede 
y no mester warda hopi tempo pa 
yega na e informacion. Den 2019 
lo sigui haci esfuerso pa mas y 
mas innovacion wordo poni riba 
tur agenda, innovacion tin cu 
bira "driver" di nos economia den 
2019. 

Innovacion ta sum amente 
importante pa prepara nos 
hobennan pa futuro. 85% di nos 
hobennan cu ta na scoJ basico 
awor lo bay traha den trabounan 
cu awe no ta existi. Nos mester 
prepara nan pa e retonan aki 
y siha nan e habilidadnan cu 
nan mester pa ta exitoso den 


un mundo cambiando. E asina 
yama 2Ist century skilis cuai ta 
encera desaroya e abilidadnan 
di adapta, mustra empatia, 
pensa critico y pa tin un actitud di 
soluciona problemanan. 

Asina nos a bin ta reestableciendo 
e confiansa di e ciudadano den 
su gobierno y su pais. Nos a 
avansa hopi riba e topico aki. 

1NTERNÅCIONAL 

Internacionalmente tambe nos ta 
reestableciendo confiansa den 
Aruba. Cu nos maneho estricto 
pero na mes momento realistico 
y humano, nos a convence 
H ulanda pa acepta e norman an 
nobo cu nos a stipula den un 
protocol firma luna pasa. Tambe 
nos a yega na palabracionnan pa 
cu e final di e supervision door di 
Caft, y cu lo continua bou di nos 
propio Begrotingskamer. 

Asina nos lo haya e autonomia 
financiero bek den nos propio 
man. Confiansa di partnernan 
international tambe ta wordo 
restableci cu vision y maneho 
realisitico cu nos ta desaroyando 
riba entre otro tereno di energia, 
poniendo e ser humano central y 
door di aplica e SDGs- Metanan 
Social y Sostenibel, como guia. 

Aha 2018 a wordo tipifica pa 
reestablece confiansa, aki na 
Aruba mes y internacionalmente. 
Nos no a logra completamente 
ainda pero nos ta riba e bon 
caminda. E protocol firma cu 
Hulanda ta un prueba cu poco 
poco pero sigur Hulanda ta 
hayando confiansa bek den 
Gobierno di Aruba. 

Ta importante pa reestablece 


confiansa* pasobra confiansa la 
trece trankilidad. Trankilidad pa 
nos por gobema y pa enfrenta 
e retonan nos dilanti. Pa nos 
mantene confiansa cu nos a 
gana, nos mester sigui pone 
ser humano central riba tur e 
terenonan cu mi a Menciona. 

Aruba ta enfrentando retonan 
grandi ainda, pero mescos cu 
den pasado nos a enfrenta nan 
cu exito, mi tin tur confiansa cu 
e biaha aki tambe nos lo sali 
exitoso di esaki, uni como un 
gran famia. 

Aha 2019 Gobierno a prodama 
como "Aha di Famia n . Den e 
aha nos dilanti nos io consolida 
e esfuersonan den e Crisis Plan 
Social pa crea un fundeshi mas 
firme pa nos famianan. Pa brinda 
sosten pa crea famianan mas 
uni, solidario y feliz. 

Un famia cu fundeshi fuerte por 
guia nos muchanan y hobennan 
miho riba nan caminda di bida. 
Nos lo sigui pone e ser humano 
central* brindando oportunidad 
na tur sin laga ningun hende 
atras. 

Faltando poco pa 2018 termina, 
Den nomber di mi coleganan di 
Gabinete Wever-Groes mi ta 
desea di gradici bo pa e confiansa 
y apoyo brinda durante di e aha 
yen di reto aki y cu ta terminando. 
Nos ta spera di por sigul conta 
riba e sosten aki den e aha nobo 
nos dilanti. 

Den nomber di Gobierno di 
Aruba mi ta desea abo y bo famia 
un Bon Pasco y Feiiz y Prospero 
aha 2019. 



AND HAPPY NEW YEAR 

From 

Evelyn, Kenneth 
Christine, Claudine 
Kevin, Jefryene & Trystan 

Minister Otmar Oduber tø ^ 

di Desaroyo Teritorial, Infrastructura y Medio Ambiente 


MAS COMPANiA LOCAL PREPARA PA CHOOSE ZERO! 

ARUBA ALOE TA BIN CU LINA NOBO Dl 
SUNSCREEN SIN OXYBENZONE PACUIDA NOS 

CORALNAN 


Manera conoci t gobierno 
di Aruba recientemente a 
anuncia cu entrante 1 januar! 
2019 fo bin un prohibicion riba 
importacion y produccion di 
productonan di plastic di solo 
uzo, oxybenzone y styrofoam. 
Aigun companianan loca! ya 
caba a cuminsa uni forsa pa 
engrandece e iniciativa aki 
y asina habri caminda na un 
Aruba mas sostenibeL 

“No mester tene miedo 
pasobra esaki ta un cambio pa 
e miho. Pa negoshinan, nunca 
bo lo sobrevivi sin pasa over di 
retonan y keda re-inventa bo 
mes, pa ta dinamico. E cambio 
aki ta pa miho y ta pa haci bo 
mas fuerte”, segun Jessica 
Posner, Marketing Manager 
na Aruba Aloe. Aruba Aloe a 
ser funda na 1890 na Aruba, 
y cu esey e no ta sofamente 
e prome compania di Aloe na 
mundo, pero tambe un di e 
companianan mas bieu aki na 
Aruba. Cu mas di 125 aha di 
experiencia trahando cu nos 
Aloe, nan ta traha actuafmente 
productonan cosmetico pa 
cuido di cabey y cuero, 

Pa Aruba Aloe, e prioridad ta 
calidad di servicio y producto 
cu nan ta ofrece, e ta locual 
ta mas importante pa nan 
semper keda optimal. Y cu 
esey naturalmente ta bin e 


efectonan cu e tin pa nos 
medio ambiente of e salud 
di nos hendenan mes. “Mos 
semper ta mantene nos mes 
up-to-date cu tur e trendsnan 
cu tin internacionalmente, y 
tambe estudionan cu ta wordo 
haci cu ingredientenan cu tin 
den nos productonan”, segun 
sra. Posner. 

Un cambio necesario y 
inevitabe! 

Asina cu Aruba Aloe a haya sa 
cu oxybenzoneta e ingrediente 
primario cu ta wordo uza pa 
sunscreen ta daftino pa nos 
coralnan, nan a cuminsa 
desaroya un producto nobo 
mesora, 

u Nos ta kere cu nos lifta nobo 
di sunscreen ta hasta hopi 
mas miho cu locual nos tabata 
tin prome pasobra e ta ofrece 
tur e mesun benefidonan cu e 
tabata ofrece prome”, segun 
sra. Posner. E sunscreen 
nobo aki ta hopi resistente 
na awa, e ta proteha bo di e 
solo y no ta had dafto na nos 
coralnan, pues e producto a 
wordo mehora. 

E oxybenzone ta e ingrediente 
primario pa protege bo 
cuero contra solo. Locual cu 
oxybenzone ta had, e ta wordo 
absorba door di e cuero y ora 
cu wordo expone na rayonan di 


solo, e oxybenzone ta cambi’e 
den un calor cu no ta malo pa 
bo y sac’e for di e cuero pa 
e no tin efecto negativo riba 
bo cuero. Titanium. Dioxide y 
Zinkoxide ta mineralnan cu ta 
forma un barera riba bo cuero y 
no ta wordo absorba mes door 
di e cuero. Sra. Posner: "Pa 
nos coralnan, ora nos bay den 
lama cu sunscreen, e ta keda 
den fama y oxybenzone ta 
afecta e algea. Y asina tambe 
afecta e coralnan. asina nan 
ta muri. Oxybenzone no ta e 
unico peliger na nos coralnan 


pero e ta esun di mas grandi.” 

Nos naturalesa y lama ta 
locual cu miles di turista tur dia 
ta bin Aruba pa admira. E ta e 
rikesa cu nos tin. Nos isla ta 
asina chikito, cu cada efecto 
cu nos haci riba dje ta afecta 
nos grandemente. Kiermen cu 
e ta algo hopi importante pa 
semper corda pa cuida locual 
ta di nos, 'No solamente pa 
nos mes pero naturalmente pa 
nos yiunan y e generacionnan 
cu ta bini tambe”, sra. Posner 
ta remarca, 

a sirbi un pueblo bo mester stima un pueblo. 
Pa mi ta un honor di por sirbr e pueblo cu mi ta stima. 
Cu sentimento di gratitud profundo mi ta reflexiona riba e 
confiansa cu pueblo di Aruba a sa di duna mi ekipo y ami, 
sin esaki nos no por a iogra nos metanan. 

Den e ana nos dilanti lo bay tin retonan pa surpasa. Cu e 
mesun confiansa cu comunidad di Aruba a dunamr, hunto 
nos lo sigui transfomna retonan den oportunidad* Cu Dios 
por drama su bendicion den boso cas. 

auma/i/al/ie&ta/frfcro&bercn ana nova/ 

Minister Xiomara Ruiz-Maduro 

di Finansa, Asuntonan Economico y Cultura 


Minister Xiomara Ruiz-Maduro cu deseonan di Feliz Dianan di Fiesta 

CU PASONAN FIRME DEN BON DIRECCION 
TA DRENTA UN ANA 2019 PA HACI CAMBIO 

POSITIVO PAARUBA 

Minisler di Finansa, Asuntonan Economico y Cultura, Xiomara Ruiz- Maduro na vispera di e Dianan di Fiesta ta 

manda su mihor deseonan pa comunidad. 

‘Aha 2018 tabata un afia di transicion pa nos Gobierno. Un aha yena cu reto, pero cu trabou duro, diligencia y 
cu focus riba nos responsabilidadnan, cu ayudo di nos staff, departamentonan y collega Ministernan nos a sa di 

surpasa e retonan. 

Nos ta drenta afia 2019 cu pasonan firme den bon direccion pa logra haci cambio positivo pa nos Pais. Trahando 
duro, cu transparencia y den union, nos ta logra. Danki pa e sosten ricibi y sperando di por conta cu e apoyo di 

comunidad den e aha venidero. 

Ta nos sincero deseo pa comunidad henter por pasa e dianan di fiesta den ambiente di paz, amor y felicidad. 

Felts Pasco y un Prospero Aha Nobo pa bo y bo famia.’ 

Ta deseo di boso sirbidor Minister di Finansa, Asuntonan Economico y Cultura, Xiomara Ruiz-Maduro. 



mr. Xiomara Ruiz-Maduro 

Minister di Finansa, 

Asuntonan Economtco y Cultura 




mm MM 

Departamento di Aduana Aruba: 

INFORMACION PA BIAHERO OVER Dl IMPORTACION Dl CARNI 


Cami of productonan cu ta contene cami por wordo importa 
solamente for di matadero aproba di Merca of Europa. E restriccion 
aki ta conta tambe pa importacion di carni of productonan traha di 
cami cu excepcion di esnan cu a wordo aproba door di Veterinaire 
Dienst Aruba. 

Departamento di Aduana Aruba ta informa tambe cu e productonan 
manera ayaka y pan de jamon cu ta wordo hapi importa di Sur 
America den e temporada di fiesta tampoco mag di wordo importa. 
Den caso cu Aduana constata e productonan aki io confiska esakinan 
y entrega nan na Veterinaire Dienst Aruba cu lo destrui e mercancia. 


Mas informacion over di e ley yama: "Slachten Keuringsverordening 
por lesa riba nos website www douane.aw. 





PRESUPUESTO 


2019 




Otro togro positivo, 
Presupuesto 2019 di Pais Aruba a keda 
aproba den Partamento. 

Danki na tur experto cu a yuda prepara e 
Presupuesto 2019 di Pais Aruba, 
coleganan Minister pa e cooperacion y 
sosten y na tur miembro di Parlamento di 
Aruba pa e debate riba nivel 
y aprobacion. 


Hunto pa un cambio positivo pa Aruba! 


Minister di Finansa, Asuntonan Economico y Cultura 

mr, Xiomara Ruiz-Maduro 





PRESUPUESTO 

INCLUSO CAMBIO 


GOBtERNODlAPVBA 






SERVICIO 
Y PRODUCTO 


mSS^ 


AWG. 

183 
MIYON 


AWG. 

479 

MIYON 


PERSONAL 


INTERES 




SUBSIDIO 


BE LASTING 
DtRECTO 



AWG 

CDO 

MIYON 


BELÅSTING 

INDIRECTO 


AWG. 

614 

MIYON 


AWG, 

27 
MIYON 


INVERSION 


AWC 

30 
MIYON 


FIANSA PA 
E5TUDIO 


AWG. 



282 

NECESIDAD 

V 25 

i MIYON J 

FINANCIERO 

1 MIYON J 


w 


DEFICIT 

FINANCIERO 

CUAL TA 0.5% 
Dl NOS CDP 

di Asunto Social y Labor 


MINISTERIO Dl ASUNTONAN SOCIAL Y LABOR Y 
DEPARTAMENTO Dl LABOR Y INVESTIGACION TA 
ANUNCIA AUMENTO Dl E LIMITE Dl SALARIO PA 
APLICACION Dl E ORDENANSA LABORAL 2013 

ENTRANTE 1 Dl JANU ARI 2019 


E Ordenansa Laboral 2013 ta e ley cu ta 
regia e condicionnan di trabou, manera 
entre otro e oranan maximo cu por traha 
pa dia of pa siman, dianan di sosiego, 
pago di overtime y pago di dianan di fiesta, 
E Ordenansa Laboral 2013 nota apficabel 
pa turtrahado. pero ta conta solamente pa 
e trabadornan cu ta cay bou di e limite di 
salario. 

Actualmente e limite di salario aki ta Awg, 
4.106,76 pa luna (2.4 x e salario minimo di 


Awg. 1,711,15 pa luna) of Awg. 49,281,12 
pa ana. 

Entrante 1 januari 2019 e factor cu ta 
acopla e limite di salario di e Ordenansa 
Laboral 2013 cu e salario minimo ta subi 
di 2.4 pa 2.5. 

Esaki ta encera cu e limite di salario nobo 
di e Ordenansa Laboral 2013 lo bira: 

Awg. 1.711,15 x 2,5= Afl. 4,277,88 pa luna 
of Awg. 51.334,56 pa afia entrante 1 di 


januari 2019, 

Tur trahado cu ta gana e salario aki of 
menos lo cay entrante prome di januari 
2019 bou di proteccion di e Ordenansa 
Laboral 2013 y tin derecho riba tur e 
condicionnan di trabou stipula den e ley 
aki. 

Ta pidi tur dono di trabou pa tene bon 
cuenta cu aumento aki cu ta drenta na 
vigor prome di januari 2019, 

Departamento di Progreso Laboral (DPL) ta informa henter e comunidad di Aruba 
y specialmente su clientenan su orario duran te dianan di fiesta. 

DPL ta cera pa publico dialuna 24 de december 2018 te cu 
diaranson 2 di januhri 2019. DPL su servicionan ta continua normalmente 

diahuebs 3 di januari 2019 pa 7:30 di mainta. 

Alabes DPL kier probecha di e momento aki pa desea henter comunidad di 
; . -Aruba un feliz dianan di fiesta. Cu e temporada festivo aki briya, cu tur bo deseo 

y sononan bira realidad. Cu abo y bo famia tin un feliz Ana Nobo 2019. 

DPL ta pidi tur pesona pa tene bon cuenta cu su orario durante 
dianan di fiesta. Y ta pidi disculpa pa cualkier inconveniencia. 


K 


& 


DPL 

Dopanamcnto di 
Progreso Lab-n ral 


* ■ \ 


Management Team DPL* 

PLAN Dl CRISIS SOCIAL TA DEN PROCESO Dl 


EHECUCION 



Prøtecciøn di nos muchanan y esnan 
vulnerabei den nos comunidad tin e 
prioridad di mas halto pa Departamento di 
Asunto Social (DAS), Directora Hernandez 
di DAS ta confimna cu e Pian di Crisis 
Social ta den proceso di ehecucion y 
pesey kier a trece aigun punto importante 
dilanti, No por lubida cu ta na augustus 
ultimo proposicion pa lanta e fondo pa 
e plan di crisis social a keda aproba pa 
Parlamento di Aruba, pues den corto 
tempo a inicia ehecucion di e plan aki. 

Esaki tabata posibel danki na e trabou 
duro di tur e partnernan trahando den e 
tereno social, esta departamentonan di 
gobierno y entidadnan no gubernamental, 
bou coordinacion di Departamento 
di Asunto Social, Siman pasa un 
representante di Unicef tabata na Aruba 
pa cera un acuerdo di coøperacion cu ta 
encera e siguridad di nos muchanan » 
Child Protective System 1 , 

Un di e recomendacionnan tambe 
di Unicef ta pa tene un campafta di 
conscientisacion, cual actualmente ta un 
parti visibel di e plan di crisis social, pero 
tin hopi otro aspectonan y proyectonan cu 
ta andando. 

Un di e puntonan importante ta e 
reunionnan mensual di tur e partnernan 
den e plan di crisis social cu tin como 
obhetivo pa sigui sincronisa esfuersonan 
y optimalisa e structura di trabou pa logra 
un miho registro y crea mas eficiencia 
entre tur partner trahando riba e tereno 
social. Metanan specifico di e crisis plan 
social ta intervencion den y prevencion 
di e crisis social. Esaki ta wordo logra 
door di elimina riesgonan y reenforsa 
proteccion den hogar, na scol y den 
bario. E cuatro sectornan cu ta forma un 
cadena profesional, esta social, huridico, 
enseflansa y salubridad ta trahando 
structuralmente hunto, 

Aki ta inciui un lista di implementacion cu 
a bin a base di e ehecucion di e plan di 
crisis social: 


* E comision registracion central di famia 
y mucha vulnerabel, cu ta parti di e Plan 
di Crisis Social a haci un escogencia pa 
un sistema di registracion. Ta astna cu lo 
scoge e mesun sistema cu Veiligheidshuis 
di OM tin, Asina e Plan di Crisis Social 
lo traha mas riba e tereno di prevencion 
primario y secundariø. Veiligheidshuis lo 
traha na prevencion tertiario, curacion y 
represion, 

* Departamento di Asunto Social (DAS) a 
expande trahamento den 3 districto pa 4 
districto, 

* Departamento di Asunto Social hunto cu 
Departamento di Progreso Laboral (DPL) 
y Departamento di Labor y Investigacion 
(DAO) a cuminsa cu un trayecto basa riba 
e modelo di Nacionnan Uni - hunto cu tur 
gremio relevante pa anaiisa e posicion 
di hoben di scol pa traboupa mira con 
pa drecha nan posicion na scol y riba 
mercado laboral. E tres departamentonan 
aki a cuminsa cu un segundo grupo di 
mama soltera pa guianan pa un trabou. 

* A cuminsa un coøperacion entre DAS 
y scolnan pa alumnonan cu halte riesgo 
wordo yuda. 

* Ta trahando riba e lista di espera di 
Departamento di Asunto Social y Bureau 
Sosfemi cu ta encera e muchanan y 
hobennan speciaL E tempo di espera na 
aigun Departamentonan gubernamental 
ya a wordo reduci, 

* Un siman special dedica na Lantamento 
di Mucha a wordo organisa durante e 
siman di Dia Internacional di Derecho 
di Mucha den cooperacion cu diferente 
Departamento y fundacion. Esaki ta pa 
prome bes cu Aruba ta organisa un siman 
dedica na mayornan y con pa duna nan 
guia den e proceso di lanta y educa nan 
yiu, 

* Stichting Guiami a cuminsa cu guia 
intensivo y coaching na cas di famia cu 
halto riesgo. 

* Training di terapia sistematico pa famia 
y pareha cu problema y riesgo a wordo 
organisa. 

* Stichting Wit Gele Kruis a cuminsa cu 
bishita na memento cu un baby nace den 
tur districto na Aruba pa mira si e famia 
mester di sosten den chansa di yiu. Lo 
duna tambe curso di Stevig ouderschap 1 , 
esta con pa ta un mayor cu bon parenting 
skilis 1 . 

* Ta bay institui un meldcode obligatorio 
pa tur profesional cu ta søspecha abuso 
di mucha. Ta bay implementa un sistema 
pa atende e meldingen inmediatamente. 



* Lo bin un dokter di confiansa 
(vertrouwensarts) disponibel 24 ora pa 
dia y 7 dia pa siman pa test menornan 
hba abuso sexual (rape test), Antes no 
tabata tin personal suftciente pa e servicio 
aki. E pruebanan aki ta importante pa 
persecucion di e malhechornan y logra 
castigonan mas halto. 

* Lo percura pa e Departamento di 
Jeugd en Zeden Politie tin e ekiponan 
necesario pa mehora e investigacionnan 
di e casonan di abuso sexual di menornan 
den forma mas rapido y mas eficiente. 
Mas rapido e casonan lamentabel yega 
Corte y mas miho e casonan ta prepara, 
ta mehora e posibilidad pa un castigo mas 
halto. 

* Stichting Fier lo bin pa duna training na 
nos instancianan con pa anda cu casonan 
diftcil social den nos comunidad. 

* Centro Grtopedagogico, Bureau 

Sostenemi, y DAS a haya personal pa 
atende cu e problematica social. Otro 
Departamentonan manera Voogdijraad. 
KIA y diferente fundacionnan ta den 
proceso di haya mas personal. 

* Den un acto solem, a recorda 

fayeeimento di e dos rumannan 

Rishandroh y Roshandrick qepd. Na un 
manera simbolico y pa conscientisacion a 
planta tres mata na Plenchi Speransa' na 
San Nicolas. 

* Lo implementa e prøyeeto di sig ns 
øf safety 1 unda lo traln tur sector cu ta 
envolvi. 

E lista sigur no ta inciui tur detaye, 
pero ta duna un idea di e embergadura 
di e trabounan realisa y andando. 

Departamento di Asunto Social hunto cu 
tur partner riba tereno social, ensehansa, 
huridico y salubridad ta trahando duro pa 
logra tur meta den e Plan di Crisis Social. 

Minister Andin Bikker 

di Husticia, Seguridad y Migracion 


TANTO HELICOPTER COMO RADAR TA PASANDO 
DEN E FASENAN PA KEDA CLA SEGUN MINISTER 

Dl HUSTICIA MR. ANDIN BIKKER 



Pa foke ta helicopter Minister 
Bikker a splica Parlamento cu 
a pasa den un proceso hopi 
largo debi cu Aruba su leynan 
ta hopi rigido. Mirando esaki 
a observa y pasa door di e 
proceso di destaho publico, 
pero articulo 18 di landsbestuit 
openbare aanbestedigen no ta 
duna e espacio pa sigui cu e 
proceso. 

Minister a splica cu den e turns 
of rechten mester tin copia 
original di tur documento cu 
pidi y kico cu pidi mester cumpti 
cune sino e propio landsbesiuit 
articulo 18 ta bisa mester laga e 
oferta buitenbeschouwing. Los 
d i esey tin e cuadro financiero y 
si haya ofertanan cu pais Aruba 
no por paga esaki ta bira dificil. 
Despues a bay over na articulo 
19 di mesun decreto unda a 
termina e destaho publico. 
E otro opcion ta Request for 
Information cu ta un otro tipo di 
procedura tambe transparente 
y esey ta andando segun 
Minister Bikker 

Aviso pa Request for 
Information a aparece den tur 
medio di comunicacion y tambe 
ta riba website di overheid. 
aw y a laga e aviso core te 
dia 19 december. Despues 
un comision ta bay conseha 
e mandatario di husticia di tur 
ioke a drenta y kico ta e cuadro 
financiero. Minister Bikker na su 
turno lo bay informa Conseho 
di Minister di e procedura pa 


asina Aruba pronto por tin 
servicio di helicopter. E mesun 
procedura a pasa door di dje 
pa e servicio di lease un radar. 
Dia 9 di november e termino 
a caduca y riba esaki tambe 
un comision a reuni basa riba 
tur oferta y informacion cu a 
drenta. 

E comision ta trahando riba 
un recomendacion pa Minister 
Bikker di kico ta bay bira e 
servicio di radar pa KPA. Por 
spera cu pronto por bay over 
na un letter of intent of un MOU 
cu e compania cu sair e mibo di 
e conseho cu Minister haya di 
e comision. 

E tempo di entrega tambe 


ta un di e aspectonan cu a 
subraya hopi, por ehempel no 
por bay den un direccion cu te 
na 2023 e sistema aki ta keda 
cla. Ta presionando pa haya e 
servicio den un par di luna y 


den e prome kwartaal di 2019 
Aruba por tin e servicio atrobe 
di radar pa cuerpo policial 
segun Minister di Husticia mr. 
Andin Bikker. 

INRICHTINGSPLAN PA POLIS Y 
REGLAMENTACION Dl SECURITY GUARD TA 
PREGUNTANAN CU MINISTER BIKKER A HAYA 
DURANTE TRATAMENTO Dl PRESUPUESTO 2019 



Inrichtingsplan di Cuerpo 
Policial tabata un di e 
preguntanan haci na 
Minister di Hustida mr, Andin 
Bikker d urante tratamento 
di presupuesto 2019, E 
mandatario a cuminsa bisa cu 
un par di siman pasa e tabatin 


e hønor di firma un protocøl 
cu sindicato di polis SPAy un 
di e puntonan Cardinal den e 
protocol aki, ta pa yega na un 
inrichtingsplan nobo, 

Mientras tanto e grupø di 
trabou bou di e protocol aki 
a keda institut y e proximø 
reunion ta dia 7 di januari, 
Semper Minister Bikker a bisa 
cu siguridad no tin prijs y na 
final di dia mester percura 
pa miembronan di cuerpo 
policial ta sinti nan mes bon 
cu e inrchtingspfan. E plan aki 
mester duna tur e facilidadnan 
pa nan sigui crece pasobra 
Minister Bikker ta haya cu 
diferente miembro ta poco 
paga, Pa minister Bikker e 


polisnan ta haci un tremendo 
trabou pa comunidad dunado 
proteccion, sacrifica nan 
famia y ta un trabou 24/7, 
Den e inrichtingsplan ta bay 
tuma tur e puntonan aki den 
consideracion pa mira con por 
yeganaunmihoinrichtingsplan 
cu tin actualmente, 

Reglamentadon di Security 
Guard 

Esaki tambe ta otro pregunta 
cu a bin for di un miembro 
di parlamento, cu si tin 
intencion di parti gobierno pa 
bay reglamenta e profesion 
di Security Gu ard? Segun 
Minister Bikker ora cu el a 
asumi responsabiiidad como 
minister el a wordo acerca pa 


personanan cu lo kier yega na 
un samenwerkings protocol pa 
yuda reglamenta e profesion 
di security guard. 

Minister Bikker a bisa 
Parlamento cu e ta positivo 
riba e punto aki y tambe e 
hefe di polis anterior tabatin 
eneuentronan pa reglamenta 
e profesion di Security Guard, 
Seg un M inister Bikker e ta habri 
pa tur tniciativa y ta aplaudi 
tur sugerenda constructivo 
pasobra na final di dia nos tur 
ta traha pa e puebfo di Aruba, 
Si Pariamento kier traha un 
ley di iniciativa ta derecho 
pleno di parlamento pa had 
esaki segun Minister Bikker, 







Dr GsvolmachEiqrls Minister van Aruba GmlHted F. Besaal, 
staf en personeei van het Arubahuis 
u een pre-ttig Kerstfeest sn sen G-elukkiq Niauwiaar 


Gca\Efmo £iv Aivlpjla 



























DR. ARMANDO RUDY LAMPE - MINISTER 
ENSENANSA, CIENCIA, DESAROYO SOSTENIBEL NA 
ENCUENTRO CU LORD SEBASTIAN COE GANADOR 
Dl 4 MEDAYA Dl ORO OLIMPICO Y PRESIDENTE Dl 
FEDERACION INTERNACIONAL Dl ATLETISMO 


Tambe a bishita Minister na bestuurskantoor y a intercambia di pensamento rtba trabaonan mutuo. 

MINISTER ARMANDO LAMPE PRESENTE 
NA CLAUSURA Dl ANA Dl PAPIAMENTO NA 
BIBLIOTECA NACIONAL Dl ARUBA 

Den un ambiente ameno esnan presente a intercambia riba e ana importante aki di nos lenga materno. 

Dr. Armando Rudy Lampe - Minister Ensenansa, Ciencia, Desaroyo Sostenibel a mustra su satisfaccion riba e 

caminda cu nos a inicia pa duna nos idioma e lugar mereci den nos comunidad. 





























































MINISTER DANGUI ODUBER A MANDA CARTA 
PA HOSPITAL PA CUMINSA TUMA ACCIONNAN 

CONCRETO PA MEHORA SERVICIO 


Minister di Turisme, 
Salubridad Publicoy Deporte 
ta preocupa cu e scarsedad 
di speeiaiistanan na Aruba. 
Esaki tin como consecuencia 
cu e tempo di espera pa bay 
un specialista ta tarda entre 
3 pa 6 luna. Verwijzing pa 
un speciaiista no por ta algo 
cu ta tarda. Minister Dangui 
Oduber ta hana esaki un 
situation indeseabel, pero 
mas aun uno peligroso ora ta 
trata di salud di e pashent. 

Den e reunion di urgencia 
ultimo cu Minister Dangui 
Oduber tabata tin cu HOH y 
AZV Minister a urgi gerencia 
di Hospital pa haci nan 
maximo esfuerso pa yena 
e vacaturanan aki lo mas 
pronto posibeL Pa e motibo 
aki Minister Dangui Oduber 
por medio di un carta, siman 


pasa, ta manda pidi HOH 
un splicacion di con leu 
nan ta cu e Tecruifment” di 
speeiaiistanan na HOH. 

Ta urgi pa buska 
activamente speeiaiistanan, 
preferibelmente Arubiano 
(yuinan di tera) den exterior 
y had maximo esfuerso pa 
atrae nan pa Aruba. Den e 
carta aki Minister Dangui 
Oduber tambe ta manda 
pidi gerencia di HOH pa 
duna Minister un splicacion 
di e procedura cu HOH 
ta encamina na momento 
di Tecruif y tuma un 
specialista den servicio di 
HOH. Ta conoci tambe cu e 
tempo di espera na Eerste 
Hulp ta sumamente largo. 
Akinan tambe Minister a 
pidi e gerencia di HOH un 
splicacion kiko fa e plan cu 



HOH tin pa reduci esaki. pa reduci e tempo di espera 

pa wordo "verwezen ! na un 
E pashent merece e mihor specialista y na Eerste Hulp. 
calidad di cuido y un di e 
indicatornan pa logra esaki ta 

GobiernoDiAruba 


Pabien Aruba 

REFORMA FISCAL 

“E cambio husto cu ta trece 
alivio financiero, progreso y bienestar” 

timé 

5,7 fl 






Gabjnete Wever-Croes 

di Transporte, Comunicacion y Sector Primario 


CU E PASCO AKI TRECE PAS Y AMOR PA ASINA 
2019 TA E ANA Dl SPERANSA Y PROSPERIDAD 

PA NOS PAIS 


Mi kiertumaeoportunidad aki 
pa expresa mi ag radeti mento 
na henternøspueblodiAruba, 
pa ta companando nos, como 
Gabinete Wever-Croes, den 
e gran responsabilidad a 
keda encarga na nos como 
mandatario di nos Aruba 
stima. Un reto sumamente 
grandi cu ta exigi un gran 
compromiso y amor pa nos 
patria, pero cu nøs a sa di 
asumi cu tur humildad. 

Mi ta hopi satisfecho di por a 
eomparti hunto cu e pueblo 
di Aruba un aha di trabou 
cu tabata productivo pero 
cu hopi reto. Mi a siha hopi 
y mi motivation ta e trabou 
incansabel cu mi ekipo ta 
despiega hunto cu mi. Mi 
curason ta yena di aleg ria 
ora cu mi mira e motivation 
y perseverancia cu ta biba 
den Gabinete WeveDCroes. 
Nos ta un ekipo di trabou 
cu e meta comun pa trece 
prosperidad bek den cada 
hogardi nos pais. 


Mi ta desea pa e pasco 
aki cada un di nos sinti e 
ambiente di amor y pas cu e 
fechanan aki ta trece pa nos. 
Esaki ta e momento adecua 
pa elimina tur odio, tnstesa 
y confltcto, pa asina nos por 
ta mas cerca di nos sernan 
keri, coleganan y conocirnan. 
Ban pidi pordon, ban ofrece 
pordon y pensa pa nos mes 
riba kico nos lo por mehora 
pa e siguiente aha y con nos 
lo haci pa logr e. 

Mi tin e certesa cu e aha cu 
ta bin lo ta uno grandioso, 
pasobra den e proximo 365 
dia nos dilantt !o tin cosnan 
grandi den nos caminda 
como pais. Laga nos tene 
nos cara na laira mas ainda 
y ban logra tur e metan an cu 
nos tin pa aha 2019. 

Felis pasco y un prospero 
aha 2019 ta mi mas sincero 
deseo! 




DEPARTAMENTO Dt REIACION PU81IC0 

vYirFwnuwwfOTE y uoor 


MINtSTERtO 01 TRANSPORTS 
COMUNICACION Y SECTOR PRIMARIO 


l{@ (2975 S28-4991 
® (297)739*6740 

MINISTER CHRIS ROMERO HUNTO CU 
MINISTER Dl ECONOMIA Dl CURACAO SR. 
STEVEN MARTINA A FIRMA MOU PA FAST 
FERRY ENTRE ARUBA Y CURACAO 

PABIEN ARUBA CU E CAMBIO HUSTO PA 
CIUDADANONAN Dl PAIS ARUBA 

E ley di Reforma Fiscal a pasa den Parlamento diahuebs 20 di december 

E prome fase di Reforma Fiscal, den cual 30.000 persona no ta bay paga Loonbelasting ni Inkomstenbelasting 
mas. Di cual 25,000 persona ta bay paga menos loonbelasting. Di cual 27.775 persona lo mira un rebaho di 
grondbelasting. Di cual lo bin cu e cambio husto cu esnan cu ta causa mas accidente y problema cu salud debi 

na alcohol y sigaria, lo paga mas na caha di gobierno. 

